Agali

Agali (kohakääne AgaliEesti kohanimeraamat, lk. 28) on küla Tartumaal Kastre vallas.

Agali jääb Lämmijärvest läände, Piirissaarest edelasse ja Mehikoormast loodesse.Eesti kohanimeraamat, kaart 34 Küla asub Kõnnu–Ahunapalu tee ääres. Kõnnu jääb Ahunast edelasse ja Ahunapalu põhja.Eesti kohanimeraamat, kaart 33

Agalis asub Kalli jõe see osa, mis ühendab Sitapäälitse jõge Emajõega. Seda jõeosa nimetatakse Agali järgi Akaljõeks või Akali jõeks.

Küla on esmamainitud 1582. aastal kujul Akalik. Edaspidi on seda mainitud 1585. aastal kujul Agal, 1601. aastal kujul Agaly, 1764. aastal kujul Aggaliste, 1767. aastal kujul Kastre Agali ja 1796. aastal kujul Agali. Küla asus Võnnu kihelkonnas ja kuulus Kastre mõisale.

Agali järve ääres asus veel Mäksa-Agali ehk Mets-Agali küla. Et neid kahte eristada, lisati praegusele Agali külale liide Kastre- või Kastri-. Mäksa-Agali küla lõhuti 1880. aasta paiku, muudeti mõisamaaks ja mõisa lõunaossa rajati uus Kannu küla.

Enne Eesti omavalitsuste haldusreformi 2017. aastal kuulus küla Võnnu valda.

 Nime päritolu 

Jaak Simmi arvates tuleb külanimi isikunimest, mis on kas läänemeresoome või germaani päritolu. Tema pakutud saksa perekonnanimed, näiteks Hage, ei tule hästi arvesse h tõttu nime alguses, ehkki külanimestki on üksikuid h-ga kirjapanekuid. Sobivaid isikunimesid leidus nii eestlastel, liivlastel kui ka soomlastel, mistõttu omamaine päritolu on tõenäolisem. Mõned nimevariandid on -ste-lõpulised, mis kõneleb samuti muistsest eesti isikunimest pärinemise kasuks.

Viited

Kategooria:Kastre vald
Kategooria:Tartu maakonna külad